सुबाला बचैरी गी उस बीते दे समें दी गल्ल सोचने दी बी बेह्‌ल कुत्थें ऐ ? उसी ते ए चिन्ता खा करदी ऐ जे रुद्र दी पढ़ाई कियां निभी सकग ? कुड़ियें दे हत्थ पीले कियां होंगन ? ते ओदे मास्टर होरें गी इनें गल्लें बारै जियां कोई रुचि-दिलचस्पी गै नेई ही। हां, दिलचस्पी ओ दसदे हे, तां सिर्फ उस दिन, जिस दिन उन्दे कुसै ञ्याण दा नामकरण होंदा। जागतै देगै नामकरण आले ध्याड़ैं उनें गलाया हा—इस जागतै दियां अक्खीं (असम-दे शासक) रुद्रसिंघ दियें अक्खियें आंगर न। ठीक ऐ, अस बी एदा नां रुद्र गै रखगे...।